title: 2008/689/EZ: Odluka Komisije od 1. kolovoza 2008. o izmjeni Priloga II. Direktivi 2000/53/EZ Europskog parlamenta i Vijeća o otpadnim vozilima (priopćeno pod brojem dokumenta C(2008) 4017)  Tekst značajan za EGP

text:
               15/Sv. 32

               HR

               Službeni list Europske unije

               118

         32008D0689

               L 225/10

               SLUŽBENI LIST EUROPSKE UNIJE

         ODLUKA KOMISIJE
   od 1. kolovoza 2008.
   o izmjeni Priloga II. Direktivi 2000/53/EZ Europskog parlamenta i Vijeća o otpadnim vozilima
   (priopćeno pod brojem dokumenta C(2008) 4017)
   (Tekst značajan za EGP)
   (2008/689/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2000/53/EZ Europskog parlamenta i Vijeća od 18. rujna 2000. o otpadnim vozilima (1), a posebno njezin članak 4. stavak 2. točku (b),
   budući da:

               (1)

               Člankom 4. stavkom 2. točkom (a) Direktive 2000/53/EZ zabranjuje se uporaba olova, žive, kadmija ili šesterovalentnog kroma u materijalima i komponentama vozila stavljenih na tržište nakon 1. srpnja 2003., osim u slučajevima navedenim u Prilogu II. toj Direktivi i pod uvjetima koji su u njoj određeni. Sukladno članku 4. stavku 2. točki (b) Direktive 2000/53/EZ, Komisija treba redovito prilagođavati znanstvenom i tehničkom napretku Prilog II. toj Direktivi.

               (2)

               U Prilogu II. Direktivi 2000/53/EZ navode se materijali i komponente vozila koji su izuzeti od zabrane korištenja teških metala obuhvaćene njezinim člankom 4. stavkom 2. točkom (a). Neka od tih izuzeća istječu na datume navedene u tom Prilogu. Vozila stavljena na tržište prije datuma isteka određenog izuzeća smiju sadržavati teške metale u materijalima i komponentama navedenim u Prilogu II. Direktivi 2000/53/EZ.

               (3)

               Razdoblja određenih izuzeća od zabrane iz članka 4. stavka 2. točke (a) Direktive 2000/53/EZ ne bi trebalo produljiti zbog toga što je zahvaljujući tehničkom napretku uporabu olova, žive, kadmija ili šesterovalentnog kroma za te primjene postalo moguće izbjeći.

               (4)

               Određeni materijali i komponente koje sadrže olovo, živu, kadmij ili šesterovalentni krom trebali bi i dalje biti izuzeti od zabrane iz članka 4. stavka 2. točke (a), budući da je uporabu tih tvari u tim specifičnim materijalima i komponentama još uvijek nemoguće izbjeći. U nekim je slučajevima prikladno ponovno pregledati datum isteka tih izuzeća kako bi se omogućilo dovoljno vremena za uklanjanje zabranjenih tvari u budućnosti.

               (5)

               U Prilogu II. Direktivi 2000/53/EZ, kako je izmijenjena Odlukom Komisije 2005/438/EZ od 10. lipnja 2005. o izmjeni Priloga II. Direktivi 2000/53/EZ Europskog parlamenta i Vijeća o otpadnim vozilima (2), u trećoj alineji napomena predviđeno je da se od odredaba članka 4. stavka 2. točke (a) Direktive 2000/53/EZ izuzmu oni rezervni dijelovi koji su stavljeni na tržište nakon 1. srpnja 2003., a koji se koriste za vozila stavljena na tržište prije 1. srpnja 2003. Tim se izuzećem omogućuje popravak vozila stavljenih na tržište prije stupanja na snagu zabrane korištenja teških metala iz članka 4. stavka 2. točke (a) Direktive 2000/53/EZ, koja sadrže rezervne dijelove iste kakvoće i istih sigurnosnih zahtjeva poput onih kojima su bili prvotno opremljeni.

               (6)

               Rezervni dijelovi za vozila stavljena na tržište nakon 1. srpnja 2003., ali prije datuma isteka određenog izuzeća iz Priloga II. Direktivi 2000/53/EZ nisu obuhvaćeni trećom alinejom njegovih napomena. Stoga rezervni dijelovi za ta vozila ne smiju sadržavati teške metale, čak i ako se oni koriste za zamjenu dijelova koji su prvotno sadržavali teške metale.

               (7)

               U određenim je slučajevima tehnički nemoguće izvršiti popravak vozila uz uporabu rezervnih dijelova koji nisu originalni, jer bi to zahtijevalo promjene dimenzijskih i funkcionalnih značajki čitavih sustava vozila. Takvi se dijelovi ne mogu ugraditi u sustave vozila prvotno proizvedenih s dijelovima koji sadrže teške metale, te se ta vozila ne mogu popraviti i možda će ih se trebati prijevremeno zbrinuti. Stoga je u skladu s tim potrebno izmijeniti Prilog II. Ta bi odluka trebala utjecati samo na ograničen broj vozila i materijala i komponenata vozila i to samo na ograničeno vremensko razdoblje.

               (8)

               Budući da je sigurnost potrošača ključna, a ponovna uporaba, obnova i produljenje životnog vijeka proizvoda korisno za okoliš, rezervni bi dijelovi trebali biti raspoloživi za popravak vozila koja su stavljena na tržište između 1. srpnja 2003. i datuma isteka određenog izuzeća. Stoga je potrebno tolerirati uporabu olova, žive, kadmija ili šesterovalentnog kroma u materijalima i komponentama koje se koriste kao rezervni dijelovi za popravak takvih vozila.

               (9)

               Tekst izuzeća primjereno je uskladiti s ostalim direktivama o okolišu koje se odnose na otpad, tamo gdje se spominju slična izuzeća.

               (10)

               Direktivu 2000/53/EZ treba stoga na odgovarajući način izmijeniti.

               (11)

               Mjere predviđene ovom Odlukom u skladu su s mišljenjem Odbora uspostavljenog člankom 18. stavkom 1. Direktive 2006/12/EZ Europskog parlamenta i Vijeća od 5. travnja 2006. o otpadu (3),

         DONIJELA JE OVU ODLUKU:
   Članak 1.
   Prilog II. Direktivi 2000/53/EZ zamjenjuje se tekstom iz Priloga ovoj Odluci.
   Članak 2.
   Ova Odluka stupa na snagu trećeg dana od dana objave u Službenom listu Europske unije.
   Članak 3.
   Ova je Odluka upućena državama članicama.

      Sastavljeno u Bruxellesu 1. kolovoza 2008.

            Za Komisiju

         Stavros DIMAS

            Član Komisije

      (1)  SL L 269, 21.10.2000., str. 34. Direktiva kako je zadnje izmijenjena Direktivom 2008/33/EZ (SL L 81, 20.3.2008., str. 62.)

      (2)  SL L 152, 15.6.2005., str. 19.

      (3)  SL L 114, 27.4.2006., str. 9.
   PRILOG

         „PRILOG II.

            Materijali i komponente izuzeti od odredaba članka 4. stavka 2. točke (a)

                     Materijali i komponente

                     Područje primjene i datum isteka izuzeća

                     Moraju biti označeni ili prepoznatljivi u skladu s člankom 4. stavkom 2. točkom (b) podtočkom iv.

                        Olovo kao element legure

                                 1.

                                 Čelik za strojnu obradu i galvanizirani čelik koji sadrži do 0,35 % masenog udjela olova

                                 2.a

                                 Aluminij za strojnu obradu koji sadrži do 2 % masenog udjela olova

                     Kao rezervni dijelovi stavljeni na tržište prije 1. srpnja 2005.

                                 2.b

                                 Aluminij koji sadrži do 1,5 % masenog udjela olova

                     Kao rezervni dijelovi stavljeni na tržište prije 1. srpnja 2008.

                                 2.c

                                 Aluminij koji sadrži do 0,4 % masenog udjela olova

                                 3.

                                 Legura bakra koja sadrži do 4 % masenog udjela olova

                                 4.a

                                 Ležajne ljuske i blazinice

                     Kao rezervni dijelovi stavljeni na tržište prije 1. srpnja 2008.

                                 4.b

                                 Ležajne ljuske i blazinice u motorima, mjenjačima i kompresorima za klimatizaciju

                     1. srpnja 2011. i nakon tog datuma, kao rezervni dijelovi stavljeni na tržište prije 1. srpnja 2011.

                        Olovo i spojevi olova u komponentama

                                 5.

                                 Akumulatori

                     X

                                 6.

                                 Ublaživači vibracija

                     X

                                 7.a

                                 Sredstva za vulkanizaciju i stabilizatori za elastomere u cijevima kočnica, cijevima goriva, cijevima ventilacije, dijelovima od elastomera ili metala za primjenu na podvozju i nosačima motora

                     Kao rezervni dijelovi stavljeni na tržište prije 1. srpnja 2005.

                                 7.b

                                 Sredstva za vulkanizaciju i stabilizatori za elastomere u cijevima kočnica, cijevima goriva, cijevima ventilacije, dijelovima od elastomera ili metala za primjenu na podvozju i nosačima motora koji sadrže do 0,5 % masenog udjela olova

                     Kao rezervni dijelovi stavljeni na tržište prije 1. srpnja 2006.

                                 7.c

                                 Adhezivna sredstva za elastomere u primjenama na pogonskim sklopovima koji sadrže do 0,5 % masenog udjela olova

                     1. srpnja 2009.

                                 8.a

                                 Lem u elektroničkim pločama i drugim električnim primjenama, osim na staklu

                     Vozila homologirana prije 31. prosinca 2010. i rezervni dijelovi za ta vozila (ponovni pregled 2009.)

                     X (1)

                                 8.b

                                 Lem u električnim primjenama na staklu

                     Vozila homologirana prije 31. prosinca 2010. i rezervni dijelovi za ta vozila (ponovni pregled 2009.)

                     X (1)

                                 9.

                                 Ležišta ventila

                     Kao rezervni dijelovi za tipove motora proizvedene prije 1. srpnja 2003.

                                 10.

                                 Električne komponente koje sadrže olovo u staklu ili keramički matrični spojevi, osim u staklu za sijalice ili glazurama za svjećice

                     X (2)

                     (za komponente koje nisu piezoelektrične komponente motora)

                                 11.

                                 Pirotehnički aktivatori

                     Vozila homologirana prije 1. srpnja 2006. i rezervni dijelovi za ta vozila

                        Šesterovalentni krom

                                 12.a

                                 Premazi za zaštitu od korozije

                     Kao rezervni dijelovi stavljeni na tržište prije 1. srpnja 2007.

                                 12.b

                                 Premazi za zaštitu od korozije za sklopove vijaka i matica kod primjena na podvozju

                     Kao rezervni dijelovi stavljeni na tržište prije 1. srpnja 2008.

                                 13.

                                 Apsorpcijski hladnjaci u kamp kućicama

                     X

                        Živa

                                 14.a

                                 Žarulje na izboj za upotrebu u prednjim svjetlima

                     Vozila homologirana prije 1. srpnja 2012. i rezervni dijelovi za ta vozila

                     X

                                 14.b

                                 Fluorescentne cijevi u pokazivačima na ploči s instrumentima

                     Vozila homologirana prije 1. srpnja 2012. i rezervni dijelovi za ta vozila

                     X

                        Kadmij

                                 15.

                                 Akumulatori za električna vozila

                     31. prosinca 2008. i nakon tog datuma, kao rezervni dijelovi stavljeni na tržište prije 31. prosinca 2008.

            Napomene:

         Najveća koncentracijska vrijednost za olovo, šesterovalentni krom i živu koja se tolerira iznosi do 0,1 % masenog udjela u homogenom materijalu, a za kadmij se tolerira 0,01 % masenog udjela u homogenom materijalu.
         Ponovna uporaba dijelova vozila koja su već bila na tržištu na dan isteka izuzeća dopušta se bez ograničenja, budući da nije obuhvaćena člankom 4. stavkom 2. točkom (a).
         Rezervni dijelovi stavljeni na tržište nakon 1. srpnja 2003. koji se koriste za vozila stavljena na tržište prije 1. srpnja 2003. izuzimaju se od odredaba članka 4. stavka 2. točke (a). (3)

      (1)  Rastavljanje, ako se u vezi sa stavkom 10. prekorači prosječni prag od 60 grama po vozilu. Za primjenu ove odredbe ne uzimaju se u obzir elektroničke naprave koje proizvođač nije sastavio na tekućoj vrpci.

      (2)  Rastavljanje, ako se u vezi sa stavkom 8. prekorači prosječni prag od 60 grama po vozilu. Za primjenu ove odredbe ne uzimaju se u obzir elektroničke naprave koje proizvođač nije sastavio na tekućoj vrpci.


title: 2001/524/EZ: Odluka Komisije od 28. lipnja 2001. o objavljivanju upućivanja na norme EN 13428:2000, EN 13429:2000, EN 13430:2000, EN 13431:2000 i EN 13432:2000 u Službenom listu Europskih zajednica u vezi s Direktivom 94/62/EZ o ambalaži i ambalažnom otpadu (priopćena pod brojem dokumenta C(2001) 1681)  Tekst značajan za EGP

text:
               13/Sv. 057

               HR

               Službeni list Europske unije

               166

         32001D0524

               L 190/21

               SLUŽBENI LIST EUROPSKE UNIJE

               28.06.2001.

      ODLUKA KOMISIJE

   od 28. lipnja 2001.
   o objavljivanju upućivanja na norme EN 13428:2000, EN 13429:2000, EN 13430:2000, EN 13431:2000 i EN 13432:2000 u Službenom listu Europskih zajednica u vezi s Direktivom 94/62/EZ o ambalaži i ambalažnom otpadu
   (priopćena pod brojem dokumenta C(2001) 1681)
   (Tekst značajan za EGP)
   (2001/524/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 94/62/EZ Europskog parlamenta i Vijeća od 20. prosinca 1994. o ambalaži i ambalažnom otpadu (1), a posebno drugi podstavak njezinog članka 9. stavka 4.,
   uzimajući u obzir mišljenje Odbora koji je osnovan člankom 5. Direktive 98/34/EZ Europskog parlamenta i Vijeća od 22. lipnja 1998. o utvrđivanju postupka pružanja informacija u području tehničkih normi i propisa (2), kako je izmijenjena Direktivom 98/48/EZ (3),
   budući da:

               (1)

               Člankom 4. Direktive 94/62/EZ predviđa se pomoć Komisije u promicanju sprečavanja nastajanja ambalažnog otpada kroz omogućavanje razvoja odgovarajućih europskih normi.

               (2)

               Članak 10. Direktive 94/62/EZ naznačuje da Komisija, prema potrebi, unapređuje pripremu europskih normi u odnosu na temeljne zahtjeve navedene u njezinom Prilogu II.

               (3)

               Kad se ambalaža proizvodi za određeni proizvod u skladu s usklađenom normom čije su odrednice objavljene u Službenom listu Europskih zajednica, pretpostavlja se da je ambalaža usklađena s temeljnim zahtjevima Direktive 94/62/EZ koje pokriva ova usklađena norma.

               (4)

               Članak 9. Direktive 94/62/EZ predviđa jamstvo Komisije da su upućivanja na usklađene norme, koje su u skladu s temeljnim zahtjevima utvrđenih Direktivom, objavljena u Službenom listu Europskih zajednica.

               (5)

               Države članice moraju objaviti upućivanja na nacionalne norme, koje prenose usklađene norme, na koja se upućuje u objavi u Službenom listu Europskih zajednica.

               (6)

               Europski odbor za normizaciju (CEN) odobrio je 2000. godine pet normi (EN 13428:2000, EN 13429:2000, EN 13430:2000, EN 13431:2000 i EN 13432:2000) u skladu s mandatom koje je Komisija dodijelila ovom tijelu na temelju Direktive 94/62/EZ, nakon savjetovanja s odborom koji je osnovan Direktivom 98/34/EZ. Ove norme su Komisiji predstavljene kao usklađene norme.

               (7)

               Belgija je 2000. godine, primjenom članka 9. stavka 4. Direktive 94/62/EZ, podnijela formalni prigovor u vezi s usklađenim normama EN 13428:2000, EN 13429:2000, EN 13430:2000, EN 13431:2000 i EN 13432:2000, u smislu toga da ove norme ne ispunjavaju u potpunosti temeljne zahtjeve Direktive.

               (8)

               Danska je 2000. godine, primjenom članka 9. stavka 4. Direktive 94/62/EZ, podnijela formalni prigovor u vezi s usklađenim normama EN 13428:2000, EN 13429:2000, EN 13430:2000 i EN 13431:2000, u smislu da ove norme ne ispunjavaju u potpunosti temeljne zahtjeve Direktive.

               (9)

               Nakon savjetovanja s odborom koji je osnovan Direktivom 98/34/EZ i preispitivanja usklađene norme EN 13428:2000, Komisija nije bila u mogućnosti potvrditi da ova norma ne ispunjava u potpunosti temeljne zahtjeve Direktive 94/62/EZ, uz izuzetak zahtjeva treće alineje Priloga II. točke 1. Direktive. Ova se usklađena norma, prema tome, mora objaviti u Službenom listu Europskih zajednica s upozorenjem koje navodi da norma ne pokriva zahtjeve spomenute alineje.

               (10)

               Nakon savjetovanja s odborom koji je osnovan Direktivom 98/34/EZ i preispitivanja usklađene norme EN 13429:2000, Komisija je mogla potvrditi da ova norma ne ispunjava u potpunosti temeljne zahtjeve Direktive 94/62/EZ, kako su navedeni u točki 2. Priloga II. Direktivi. Posebno, ova norma ne pokriva mandatni zahtjev za minimalnim brojem prijelaza ili rotacija u normalno predvidljivim uvjetima korištenja, niti određuje ispitnu metodu provjere navedenog minimalnog broja prijelaza ili rotacija. Prema tome, ova se usklađena norma ne smije objaviti u Službenom listu Europskih zajednica.

               (11)

               Nakon savjetovanja s odborom koji je osnovan Direktivom 98/34/EZ i preispitivanja usklađene norme EN 13430:2000, Komisija je mogla potvrditi da ova norma ne ispunjava u potpunosti temeljne zahtjeve Direktive 94/62/EZ, kako su navedeni u točki 3.a Priloga II. Direktivi. Posebno, norma ne pokriva temeljne zahtjeve koji predviđaju da ambalaža, kako bi se smatrala pogodnom za recikliranje, mora biti proizvedena na takav način koji omogućuje recikliranje određenog postotka po masi iskorištenog materijala, prema vrsti materijala korištenog za ambalažu. Štoviše, norma ne pokriva mandatni zahtjev za objektivnim razmatranjem korištenja tvari ili materijala koja mogu prouzročiti probleme u prikupljanju i razvrstavanju prije recikliranja, u samom postupku recikliranja ili u recikliranim proizvodima. Prema tome, ova se usklađena norma ne smije objaviti u Službenom listu Europskih zajednica.

               (12)

               Nakon savjetovanja s odborom koji je osnovan Direktivom 98/34/EZ i preispitivanja usklađene norme EN 13431:2000, Komisija je mogla potvrditi da ova norma ne ispunjava u potpunosti temeljne zahtjeve Direktive 94/62/EZ, kako su navedeni u točki 3.b Priloga II. Direktivi, za minimalnom nižom kaloričnom vrijednošću kako bi se omogućila optimizacija obnove energije. Nadalje, norma ne pokriva mandatni zahtjev za objektivnim razmatranjem korištenja tvari ili materijala koja mogu prouzročiti probleme u prikupljanju i razvrstavanju prije recikliranja, u samom postupku recikliranja ili u recikliranim proizvodima. Prema tome, ova se usklađena norma ne smije objaviti u Službenom listu Europskih zajednica.

               (13)

               Nakon savjetovanja s odborom koji je osnovan Direktivom 98/34/EZ i preispitivanja usklađene norme EN 13432:2000, Komisija nije bila u mogućnosti potvrditi da ova norma ne ispunjava u potpunosti temeljne zahtjeve Direktive 94/62/EZ, kako su navedeni u Prilogu II. točki 3c. i 3d. Ova se usklađena norma, prema tome, mora objaviti u Službenom listu Europskih zajednica.

               (14)

               Komisija sada poziva CEN da poduzme radnje kako bi poboljšala ove norme koje dijelom ili u potpunosti ne ispunjavaju temeljne zahtjeve utvrđene u Direktivi,

         ODLUČILA JE:
   Članak 1.
   Upućivanje na usklađenu normu EN 13428:2000 objavljeno je u Službenom listu Europskih zajednica u obliku zadanom u Prilogu, uz sljedeće upozorenje:

      „Korisnici usklađene norme EN 13428:2000 moraju obratiti pažnju da ova norma ne pokriva temeljne zahtjeve Direktive 94/62/EZ kako su navedeni u trećoj alineji njezinog Priloga II. točke 1.”

   Kada države članice objavljuju upućivanje na nacionalnu normu koja prenosi usklađenu normu EN 13428:2000, objavljivanje mora biti popraćeno upozorenjem jednako onom predviđenim u prvoj alineji.
   Članak 2.
   Upućivanja na usklađene norme EN 13429:2000, EN 13430:2000 i EN 13431:2000 nisu objavljena u Službenom listu Europskih zajednica.
   Članak 3.
   Upućivanja na usklađenu normu EN 13432:2000 objavljena su u Službenom listu Europskih zajednica u obliku zadanom u Prilogu.
   Članak 4.
   Ova je Odluka upućena državama članicama.

      Sastavljeno u Bruxellesu 28. lipnja 2001.

            Za Komisiju

         Margot WALLSTRÖM

            Članica Komisije

      (1)  SL L 365, 31.12.1994., str. 10.

      (2)  SL L 204, 21.7.1998., str. 37.

      (3)  SL L 217, 5.8.1998., str. 18.

   PRILOG
   Objavljivanje upućivanja na usklađene norme u skladu s Direktivom 94/62/EZ o ambalaži i ambalažnom otpadu

               ESB (1)

               Oznaka

               Naziv usklađene norme

               Godina ratifikacije

               CEN

               EN 13428

               Ambalaža – Posebni zahtjevi u vezi s proizvodnjom i sastavom – Sprečavanje smanjenjem količine nastajanja

               2000

                  Napomena: Korisnici usklađene norme EN 13428:2000 trebaju obratiti pozornost na to da ova norma ne pokriva temeljne zahtjeve Direktive 94/62/EZ kako su navedeni u trećoj alineji njezinog Priloga II. točke 1.

               ESB (1)

               Oznaka

               Naziv usklađene norme

               Godina ratifikacije

               CEN

               EN 13432

               Ambalaža – Zahtjevi za ambalažom koja se nadoknađuje kroz kompostiranje i biorazgradivost – Sustav ispitivanja i kriteriji ocjenjivanja za konačno prihvaćanje ambalaže

               2000

      Bilješka:

               —

               Svi podaci u vezi s raspoloživošću normi mogu se dobiti ili od Europskih organizacija za normizaciju ili od nacionalnih normizacijskih tijela, čiji popis je priložen Direktivi 98/34/EZ, kako je izmijenjena Direktivom 98/48/EZ.

               —

               Objavljivanje upućivanja u Službenom listu Europskih zajednica ne podrazumijeva da su norme raspoložive u svim jezicima Zajednice.

         Komisija jamči ažuriranje popisa.

      (1)  ESB (Europsko tijelo za normizaciju)

               —

               :

               CEN

               :

               Rue de Stassart 36, B-1050 Bruxelles. Tel. (32-2) 550 08 11, faks (32-2) 550 08 19

               —

               :

               Cenelec

               :

               Rue de Stassart 35, B-1050 Bruxelles. Tel. (32-2) 519 68 71, faks (32-2) 519 69 19

               —

               :

               ETSI

               :

               F-06561 Valbonne Cedex. tel. (33-4) 92 94 42 00, faks (33-4) 93 65 47 16


title: 2013/793/EU: Odluka Komisije оd 19. prosinca 2013. o izmjeni Odluke 2007/506/EZ radi produženja valjanosti ekoloških mjerila za dodjelu znaka zaštite okoliša EU-a za sapune, šampone i regeneratore za kosu (priopćeno pod brojem dokumenta C(2013) 9223)  Tekst značajan za EGP

text:
               21.12.2013

               HR

               Službeni list Europske unije

               L 349/104

         ODLUKA KOMISIJE
   оd 19. prosinca 2013.
   o izmjeni Odluke 2007/506/EZ radi produženja valjanosti ekoloških mjerila za dodjelu znaka zaštite okoliša EU-a za sapune, šampone i regeneratore za kosu
   (priopćeno pod brojem dokumenta C(2013) 9223)
   (Tekst značajan za EGP)
   (2013/793/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 66/2010 Europskog parlamenta i Vijeća od 25. studenoga 2009. o znaku za okoliš EU-a (1), a posebno njezin članak 8. stavak 3. točku (c),
   nakon savjetovanja s Odborom Europske unije za znak zaštite okoliša,
   budući da:

               (1)

               Odluka Komisije 2007/506/EZ od 21. lipnja 2007. o utvrđivanju ekoloških mjerila za dodjelu znaka zaštite okoliša Zajednice za sapune, šampone i regeneratore za kosu (2) prestaje važiti 31. prosinca 2013.

               (2)

               Napravljena je procjena kako bi se ocijenila relevantnost i prikladnost trenutačnih ekoloških mjerila i s njima povezanih zahtjeva u pogledu procjene i provjere koji su utvrđeni tom Odlukom. S obzirom na fazu postupka revizije te Odluke, primjereno je produžiti razdoblje valjanosti ekoloških mjerila i s njima povezanih zahtjeva u pogledu procjene i provjere koje ona propisuje. Razdoblje valjanosti ekoloških mjerila i s njima povezanih zahtjeva u pogledu procjene i provjere propisanih u Odluci 2007/506/EZ trebalo bi produžiti do 31. prosinca 2014.

               (3)

               Odluku 2007/506/EZ treba stoga na odgovarajući način izmijeniti.

               (4)

               Mjere predviđene ovom Odlukom u skladu su s mišljenjem Odbora osnovanog u skladu s člankom 16. Uredbe (EZ) br. 66/2010.

         DONIJELA JE OVU ODLUKU:
   Članak 1.
   Članak 4. Odluke 2007/506/EZ zamjenjuje se sljedećim:

      „Članak 4.
      Ekološka mjerila za skupinu proizvoda ‚sapuni, šamponi i regeneratori za kosu‘ i s njima povezani zahtjevi u pogledu procjene i provjere vrijede do 31. prosinca 2014.”

   Članak 2.
   Ova je Odluka upućena državama članicama.

      Sastavljeno u Bruxellesu 19. prosinca 2013.

            Za Komisiju

         Janez POTOČNIK

            Član Komisije

      (1)  SL L 27, 30.1.2010., str. 1.

      (2)  SL L 186, 18.7.2007., str. 36.


Odluka Komisije od 07/07/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8487 - LONE STAR / NANI HOLDINGS / NOVO BANCO) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2001/68/EZ: Odluka Komisije od 16. siječnja 2001. o utvrđivanju dvije referentne metode mjerenja PCB-a u skladu s člankom 10. točkom (a) Direktive Vijeća 96/59/EZ o odlaganju polikloriranih bifenila i polikloriranih terfenila (PCB/PCT) (priopćeno pod brojem dokumenta C(2001) 107)

text:
               15/Sv. 34

               HR

               Službeni list Europske unije

               63

         32001D0068

               L 023/31

               SLUŽBENI LIST EUROPSKE UNIJE

         ODLUKA KOMISIJE
   od 16. siječnja 2001.
   o utvrđivanju dvije referentne metode mjerenja PCB-a u skladu s člankom 10. točkom (a) Direktive Vijeća 96/59/EZ o odlaganju polikloriranih bifenila i polikloriranih terfenila (PCB/PCT)
   (priopćeno pod brojem dokumenta C(2001) 107)
   (2001/68/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 96/59/EZ od 16. rujna 1996. o odlaganju polikloriranih bifenila i polikloriranih terfenila (PCB/PCT) (1), a posebno njezin članak 10. točku (a),
   budući da:

               (1)

               Komisija na temelju članka 10. točke (a) Direktive 96/59/EZ ima obvezu utvrditi referentne metode mjerenja za određivanje sadržaja PCB-a u onečišćenim materijalima.

               (2)

               Zasad je moguće utvrditi referentnu metodu za određivanje PCB-a u naftnim derivatima i otpadnim uljima kao i referentnu metodu mjerenja za određivanje PCB-a u izolacijskim fluidima.

               (3)

               Mjere predviđene ovom Odlukom u skladu su s mišljenjem Odbora osnovanog na temelju članka 18. Direktive Vijeća 75/442/EEZ (2),

         DONIJELA JE OVU ODLUKU:
   Članak 1.
   Europske norme EN 12766-1 i prEN 12766-2 i njihove naknadno ažurirane verzije primjenjuju se kao referentna metoda za određivanje PCB-a u naftnim derivatima i otpadnim uljima.
   Članak 2.
   Europska norma IEC 61619 i njezine naknadno ažurirane verzije primjenjuju se kao referentna metoda za određivanje PCB-a u izolacijskim fluidima.
   Članak 3.
   Ova Odluka stupa na snagu tridesetog dana od dana objave u Službenom listu Europskih zajednica.
   Članak 4.
   Ova je Odluka upućena državama članicama.

      Sastavljeno u Bruxellesu 16. siječnja 2001.

            Za Komisiju

         Margot WALLSTRÖM

            Članica Komisije

      (1)  SL L 243, 24.9.1996., str. 31.

      (2)  SL L 78, 26.3.1991., str. 32.


Odluka Komisije od 17/11/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8235 - IPIC / MUBADALA) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 11/03/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7906 - EQUISTONE PARTNERS EUROPE / MECAPLAST GROUP) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2004/129/EZ: Odluka Komisije od 30. siječnja 2004. o neuvrštenju nekih aktivnih tvari u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže te tvari (priopćena pod brojem dokumenta C(2004) 152)  Tekst značajan za EGP

text:
               03/Sv. 45

               HR

               Službeni list Europske unije

               206

         32004D0129

               L 037/27

               SLUŽBENI LIST EUROPSKE UNIJE

         ODLUKA KOMISIJE
   od 30. siječnja 2004.
   o neuvrštenju nekih aktivnih tvari u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže te tvari
   (priopćena pod brojem dokumenta C(2004) 152)
   (Tekst značajan za EGP)
   (2004/129/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Direktivom Komisije 2003/119/EZ (2), a posebno njezin članak 8. stavak 2. četvrti podstavak,
   budući da:

               (1)

               Članak 8. stavak 2. Direktive 91/414/EEZ predviđa da država članica tijekom razdoblja od 12 godina nakon objave te Direktive može odobriti stavljanje na tržište sredstva za zaštitu bilja koja sadrže aktivne tvari, koje nisu navedene u Prilogu I. toj Direktivi i koje su već na tržištu dvije godine nakon dana notifikacije, dok se te tvari postupno ispituju u okviru programa rada.

               (2)

               Uredbom Komisije (EZ) br. 1112/2002 (3) utvrđuju se detaljna pravila za provedbu četvrte faze programa rada kako je navedeno u članku 8. stavku 2. Direktive 91/414/EEZ. Aktivne tvari četvrte faze, za koje nije prijavljena obveza daljnje pripreme potrebne dokumentacije, ne trebaju se uvrstiti u Prilog I. Direktivi 91/414/EEZ i države članice trebaju povući sva odobrenja za sredstva za zaštitu bilja koja sadrže takve aktivne tvari. U Prilogu I. ovoj Odluci navodi se popis aktivnih tvari koje potpadaju u ovu kategoriju.

               (3)

               Uredbama Komisije (EZ) br. 451/2002 (4) i (EZ) br. 1490/2002 (5) utvrđuju se detaljna pravila za provedbu druge i treće faze programa rada kako je navedeno u članku 8. stavku 2. Direktive 91/414/EEZ. Aktivne tvari za koje nije podnesena cjelokupna dokumentacija ili za koje su podnositelji prijave izjavili da neće podnijeti dokumentaciju u propisanom roku, ne trebaju se uvrstiti u Prilog I. Direktivi 91/414/EEZ i države članice trebaju povući sva odobrenja za sredstva za zaštitu bilja koja sadrže takve aktivne tvari. U Prilogu I. ovoj Odluci navodi se popis aktivnih tvari koje potpadaju u ovu kategoriju.

               (4)

               Za neke od tih aktivnih tvari podaci su dostavljeni Komisiji koja ih je ocijenila zajedno sa stručnjacima države članice koja je pokazala potrebu za daljnjom uporabom dotičnih tvari. U tim slučajevima, potrebno je predvidjeti privremene mjere kako bi se omogućio razvoj alternativa.

               (5)

               Za aktivne tvari za koje postoji samo kratko razdoblje prethodne obavijesti za povlačenje sredstava za zaštitu bilja koja sadrže takve tvari, uputno je predvidjeti produženje roka za uklanjanje, skladištenje, stavljanje na tržište i korištenje postojećih zaliha na razdoblje do najdulje 12 mjeseci kako bi se postojeće zalihe mogle iskoristiti samo u jednoj sezoni rasta. U slučajevima u kojima je predviđeno dulje razdoblje za prethodnu obavijest, to se razdoblje može skratiti tako da istječe na kraju sezone rasta.

               (6)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Aktivne tvari navedene u Prilogu I. ovoj Odluci ne uvrštavaju se u Prilog I. Direktivi 91/414/EEZ.
   Članak 2.
   1.   Države članice osiguravaju da se odobrenja za sredstva za zaštitu bilja koja sadrže aktivne tvari navedene u Prilogu I. ovoj Odluci povuku najkasnije do 31. ožujka 2004.
   2.   Odstupajući od stavka 1., države članice navedene u stupcu B Priloga II. mogu održati na snazi odobrenja za sredstva za zaštitu bilja koja se nalaze u stupcu A tog Priloga, a za korištenje navedeno u stupcu C tog Priloga najkasnije do 30. lipnja 2007., kako bi se omogućio razvoj učinkovite alternative za dotičnu tvar.
   Države članice koje imaju koristi od odstupanja predviđenog u prvom podstavku, osiguravaju da su udovoljeni sljedeći uvjeti:

               (a)

               nastavljeno korištenje prihvatljivo je jedino ako nema nepovoljnog učinka na zdravlje ljudi ili životinja i nema neprihvatljiv utjecaj na okoliš;

               (b)

               takva sredstva za zaštitu bilja koja ostanu na tržištu nakon 31. ožujka 2004. trebaju dobiti novu etiketu kako bi bila usklađena s uvjetima ograničenog korištenja;

               (c)

               nametnute su sve primjerene mjere za smanjenje rizika kako bi se smanjio bilo kakav mogući rizik;

               (d)

               promišljeno se traže alternative za takvo korištenje.

         3.   Dotična država članica obavještava Komisiju najkasnije do 31. prosinca 2004. o primjeni mjera iz stavka 2., a posebno o radnjama poduzetim u skladu s točkama (a) do (d).
   Članak 3.
   Svako produljenje roka koje odobre države članice u skladu s odredbama članka 4. stavka 6. Direktive 91/414/EEZ treba biti što je moguće kraće.
   Ako se odobrenja trebaju povući u skladu s člankom 2. stavkom 1. najkasnije do 31. ožujka 2004., to razdoblje istječe najkasnije 31. prosinca 2004.
   Ako se odobrenja trebaju povući u skladu s člankom 2. stavkom 2. najkasnije do 30. lipnja 2007., to razdoblje istječe najkasnije 31. prosinca 2007.
   Članak 4.
   Ova je Odluka upućena državama članicama.

      Sastavljeno u Bruxellesu 30. siječnja 2004.

            Za Komisiju

         David BYRNE

            Član Komisije

      (1)  SL L 230, 19.8.1991., str. 1.

      (2)  SL L 325, 12.12.2003., str. 41.

      (3)  SL L 168, 27.6.2002., str. 14.

      (4)  SL L 55, 29.2.2000., str. 25.

      (5)  SL L 224, 21.8.2002., str. 23.

      PRILOG I.
      Popis aktivnih tvari koje su navedene u članku 1.
      DIO A   Tvar obuhvaćena Uredbom Komisije (EZ) br. 703/2001 (druga faza programa rada)

      Metidation
      DIO B   Tvari obuhvaćene Uredbom Komisije (EZ) br. 1490/2002 (treća faza programa rada)

      Cinosulfuron
      Klofencet
      Klorflurenol
      Flamprop-M
      Flurenol
      Heksaflumuron
      Imazetapir
      Nuarimol
      Primisulfuron
      Pretilaklor
      Kvinklorak
      Streptomicin
      Tridemorf
      Triadimefon
      DIO C   Tvari obuhvaćene Uredbom Komisije (EZ) br. 1112/2002 (četvrta faza programa rada)

      A.   Kemijski aktivne tvari

      (4E-7Z)-4,7-Tridekadien-1-il-acetat
      (4Z-9Z)-7,9-Dodekadien-1-ol
      (E)-10-Dodecenil acetat
      (Z)-3-Metil-6-izopropenil-3,4-dekadien-1-il acetat
      (Z)-3-Metil-6-izopropenil-9-decen-1-il acetat
      (Z)-5-Dodecen-1-il acetat
      (Z)-7-Tetradekanol
      (Z)-9-Trikosen
      (Z,Z) Oktadienil acetat
      2-Propanol
      3,7-Dimetil-2,6-oktadienal
      4-kloro-3-metilfenol
      7,8-Epoksi-2-metil-oktadekan
      7-Metil-3-metilen-7-okten-1-il-propionat
      Akridinske baze
      Alkildimetibenzil amonij klorid
      Alkildimetiletilbenzil amonij klorid
      Amonij hidroksid
      Amonij sulfat
      Barij nitrat
      Bifenil
      Borna kiselina
      Brometalin
      Kalciferol
      Kalcij cijanid
      Kalcij oksid
      Kalcij fosfat
      Klorhidrat poli (imino imido bigvanidin)
      Klorofilin
      Kolekalciferol
      Kolin klorid
      Tečni ekstrakt kukuruza
      Kumaklor
      Kumafuril
      Kumatetralil
      Krimidin
      Difetialon
      Dioktildimetil amonij klorid
      Difacinon
      Etanetiol
      Ethilheksanoat
      Flokumafen
      Fluoroacetamid
      Vodikov cijanid
      Isoval
      Mliječna kiselina
      Laurildimetilbenzilamonij bromid
      Laurildimetilbenzilamonij klorid
      Vapneni fosfat
      Metil-trans-6-nonenoat
      Naftalen
      Dušik
      Oktildecildimetil amonij klorid
      Ekstrakt luka
      Papain
      p-Kresil acetat
      p-Diklorobenzen
      Ferodim
      Fosforna kiselina
      Biljna ulja/kokosovo ulje
      Biljna ulja/suncokretovo ulje
      Biljna ulja/ulje od kikirikija
      Kalij sorbat
      Pronumon
      Propionska kiselina
      Piranokumarin
      Kvartarni amonijevi spojevi
      Scilirozid
      Sebacic acid (dikarboksilna kiselina)
      Serikornin
      Natrij karbonat
      Natrij klorid
      Natrij cijanid
      Natrij demetilarzinat
      Natrij hidroksid
      Natrij o-benzil-p-klorfenoksid
      Natrij propionat
      Natrij p-t-amilfenoksid
      Natrij tetraborat
      Ekstrakt soje
      Sojino ulje, epoksilirano
      Strihnin
      Katranova ulja
      Talij sulfat
      Tiourea
      trans-6-Nonen-1-ol
      Trimedlur
      B.   Mikroorganizmi

         Aschersonia aleyrodis

         Agrotis segetum granulosis virus

         Mamestra brassica nuclear polyhedrosis virus
      Virus mozaika rajčice

      PRILOG II.

         Popis odobrenja iz članka 2. stavka 2.

                  Stupac A

                  Stupac B

                  Stupac C

                  Aktivna tvar

                  Država članica

                  Korištenje

                  Alkildimetilbenzil amonij klorid

                  Belgija

                  Dezinfekcija komora za rast gljiva i opreme

                  Cinosulfuron

                  Španjolska

                  Riža

                  Italija

                  Riža

                  Flamprop-M

                  Austrija

                  Proljetna pšenica, proljetni ječam, ozima pšenica, ozimi ječam

                  Danska

                  Proljetni ječam

                  Heksaflumuron

                  Portugal

                  Agrumi

                  Španjolska

                  Borovi

                  Metidation

                  Francuska

                  Jabuke, kruške, šljive, agrumi

                  Njemačka

                  Sjeme uljane repice

                  Italija

                  Masline

                  Portugal

                  Jabuke, kruške, breskve, masline, loza, agrumi, mango i mrežasta anona

                  Španjolska

                  Agrumi, masline

                  Grčka

                  Masline, jabuke, kruške

                  Pretilaklor

                  Francuska

                  Riža

                  Italija

                  Riža

                  Kvinklorak

                  Španjolska

                  Riža

                  Grčka

                  Riža

                  Portugal

                  Riža

                  Italija

                  Riža

                  Triadimefon

                  Švedska

                  Jagode uzgojene na polju

                  Rajčice i krastavci iz staklenika


title: 2004/558/EZ: Odluka Komisije od 15. srpnja 2004. o provedbi Direktive Vijeća 64/432/EEZ u odnosu na dodatna jamstva za trgovinu govedima unutar Zajednice u pogledu zaraznog goveđeg rinotraheitisa i odobrenju programa iskorjenjivanja koji su predstavile određene države članice (priopćena pod brojem dokumenta C(2004) 2104)  Tekst značajan za EGP

text:
               03/Sv. 019

               HR

               Službeni list Europske unije

               6

         32004D0558

               L 249/20

               SLUŽBENI LIST EUROPSKE UNIJE

               15.07.2004.

      ODLUKA KOMISIJE

   od 15. srpnja 2004.
   o provedbi Direktive Vijeća 64/432/EEZ u odnosu na dodatna jamstva za trgovinu govedima unutar Zajednice u pogledu zaraznog goveđeg rinotraheitisa i odobrenju programa iskorjenjivanja koji su predstavile određene države članice
   (priopćena pod brojem dokumenta C(2004) 2104)
   (Tekst značajan za EGP)
   (2004/558/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na promet govedima i svinjama unutar Zajednice (1), a posebno njezin članak 9. stavak 2. i članak 10. stavak 2,
   budući da:

               (1)

               Zarazni goveđi rinotraheitis opis je najočitijih kliničkih znakova infekcije goveđim herpes virusom tipa 1 (GHV1). S obzirom da mnoge infekcije tim virusom prolaze u subkliničkom obliku, kontrolne mjere trebaju biti usmjerene na iskorjenjivanje infekcije, a ne na otklanjanje simptoma.

               (2)

               Prilog E (II) Direktivi 64/432/EEZ navodi „zarazni goveđi rinotraheitis” u popisu bolesti za koje se mogu odobriti nacionalni programi kontrole i zatražiti dodatna jamstva.

               (3)

               Njemačka je podnijela program koji je bio proveden s ciljem iskorjenjivanja infekcije GHV1 na cjelokupnom vlastitom državnom teritoriju, koji udovoljava svim kriterijima iz članka 9. stavka 1. Direktive 64/432/EEZ i propisuje pravila za premještanja goveda u nacionalnom prometu, koja su jednaka onima prethodno provedenim u Austriji, pokrajini Bolzano u Italiji i Švedskoj, a koja su bila uspješna u iskorjenjivanju bolesti iz ovih zemalja.

               (4)

               Program koji je predstavila Njemačka i dodatna jamstva koje je ta država članica tražila u odnosu na trgovinu govedima kako bi osigurala uspješnost programa, odobreni su Odlukom 2004/215/EZ od 1. ožujka 2004. o provedbi Direktive Vijeća 64/432/EEZ u odnosu na dodatna jamstva za trgovinu govedima unutar Zajednice u pogledu zaraznog goveđeg rinotraheitisa i odobravanje programa iskorjenjivanja koje su predstavile određene države članice (2).

               (5)

               Dodatna jamstva postoje u odnosu na Dansku, Austriju, Finsku i Švedsku, kao i Italiju vezano za pokrajinu Bolzano. Ove države članice smatraju da je njihovo državno područje slobodno od zaraznog rinotraheitisa goveda, a Italija zauzima jednaki stav za pokrajinu Bolzano. U skladu s člankom 10. stavkom 1. Direktive 64/432/EEZ, one su podnijele prateću dokumentaciju Komisiji, posebno dokazujući da se praćenje stanja nastavlja.

               (6)

               Za države članice ili njihove regije koje su priznate kao službeno slobodne od ove bolesti i koje su trenutno navedene u Prilogu Odluci Komisije 93/42/EEZ (3) treba primjenjivati samo minimalne zahtjeve za otpremanje goveda za uzgoj i proizvodnju u druge države članice.

               (7)

               Za standardizaciju GHV1 testova u laboratorijima, Svjetska organizacija za zdravlje životinja (OIE) usvojila je jako pozitivni, slabo pozitivni i negativni serum kao međunarodne standarde OIE za GHV1 testove koji se koriste u referentnim laboratorijima OIE za zarazni goveđi rinotraheitis i navedeni su u Priručniku o standardima za dijagnostičke testove i cjepiva (4).

               (8)

               Problemi su se pojavili u vezi s trgovinom goveda unutar Zajednice, kad govedo potječe iz države članice s drugačijim statusom u pogledu zaraznog goveđeg rinotraheitisa.

               (9)

               Iz razloga jasnoće i kako bi se osigurala jezična dosljednost mjera, prikladno je u jedinstvenoj Odluci objediniti odobrenje njemačkog programa i dodatnih jamstva za zarazni goveđi rinotraheitis i staviti izvan snage Odluku 2004/215/EZ.

               (10)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Odobravaju se programi koje su predložile države članice navedene u prvom stupcu tablice u Prilogu I. za kontrolu i iskorjenjivanje infekcije goveđim herpes virusom tipa 1 (GHV1), dalje u tekstu „zarazni goveđi rinotraheitis” ili „ZGR” u regijama tih država članica koje su navedena u drugom stupcu tablice u Prilogu I.
   Članak 2.
   1.   Goveda za uzgoj i proizvodnju koja dolaze iz država članica ili njihovih regija koje nisu navedene u Prilogu II., a namijenjena su državama članicama ili njihovim regijama navedenim u Prilogu I., moraju ispunjavati najmanje sljedeća dodatna jamstva:

               (a)

               moraju dolaziti s gospodarstva na kojem prema službenim informacijama, u posljednjih 12 mjeseci nisu zabilježeni klinički ili patološki dokazi zaraznog goveđeg rinotraheitisa;

               (b)

               morala su biti izolirana u objektu koji je odobrilo nadležno tijelo u trajanju od 30 dana neposredno prije premještanja i sva su goveda u istom objektu za izolaciju morala biti slobodna od kliničkih znakova zaraznog goveđeg rinotraheitisa u tom razdoblju;

               (c)

               ta i sva druga goveda u istom objektu za izolaciju moraju biti podvrgnuta serološkom testu s negativnim rezultatima provedenim na uzorcima krvi uzetim najranije 21 dan nakon njihovog dolaska u objekt za izolaciju, za otkrivanje sljedećih protutijela:

                           i.

                           u slučaju cijepljenih goveda, protutijela za glikoprotein gE GHV1; ili

                           ii.

                           u slučaju necijepljenih goveda, protutijela za cijeli GHV1.

         2.   Odstupajući od odredaba stavka 1., nadležna tijela države članice podrijetla mogu odobriti otpremanje na gospodarstva koja se nalaze u regijama navedenim u Prilogu I. za goveda koja ispunjavaju najmanje jedan od sljedećih uvjeta:

               (a)

               životinje potječu iz države članice navedene u Prilogu I. i s gospodarstava slobodnih od GHV1 te ispunjavaju najmanje zahtjeve iz Priloga III.;

               (b)

               životinje su namijenjene za proizvodnju mesa i ispunjavaju sljedeće uvjete:

                           i.

                           životinje ili

                                       —

                                       su podrijetlom iz gospodarstava slobodnih od GHV1 kako je definirano u Prilogu III., ili

                                       —

                                       potječu od cijepljenih i redovito docijepljenih ženki, ili

                                       —

                                       su bile redovito cijepljene i docijepljene prema uputama proizvođača cjepivom s uklonjenim gE, ili

                                       —

                                       su u državama članicama podrijetla bile podvrgnute serološkom testu s negativnim rezultatima na protutijela kako je navedeno u stavku 1. točki (c) provedenim na uzorku krvi koji je uzet u roku od 14 dana od otpreme; i

                           ii.

                           životinje su prevožene tako da ne dođu u kontakt sa životinjama nižeg zdravstvenog statusa na gospodarstvo nepoznatog statusa u odnosu na GHV1 u državi članici odredišta koja je navedena u Prilogu I. gdje su prema odobrenom nacionalnom programu iskorjenjivanja sve životinje tovljene u zatvorenom prostoru i odakle ih se može otpremiti samo izravno u klaonicu;

               (c)

               životinje potječu s gospodarstava na kojima su sva goveda starija od 15 mjeseci cijepljena i redovito docijepljena, a sva goveda na gospodarstvu starija od devet mjeseci podvrgnuta su serološkom testu s negativnim rezultatom na protutijela za glikoprotein gE GHV1 u razmacima od najviše 12 mjeseci i životinje su bile testirane s negativnim rezultatima na protutijela kako je navedeno u stavku 1. točki (c) podtočki i. na uzorcima krvi koji su uzeti tijekom proteklih 14 dana prije otpreme;

               (d)

               životinje potječu s gospodarstava slobodnih od GHV1 kako je definirano u Prilogu III., koja se nalaze u državi članici u kojoj zarazni goveđi rinotraheitis podliježe obveznom prijavljivanju i u kojoj u području kruga polumjera 5 km oko gospodarstava nije bilo kliničkih ili patoloških dokaza infekcije GHV1 u proteklih 30 dana a životinje s bile testirane s negativnim rezultatima na protutijela kako je navedeno u stavku 1. točki (c) na uzorku krvi uzetom tijekom proteklih 14 dana prije otpreme.

         3.   Goveda za klanje koja dolaze iz država članica ili njihovih regija, koje nisu navedene u Prilogu II. i koja su namijenjena državama članicama ili njihovima područjima koja su navedena u Prilogu I. prevoze se izravno u klaonicu odredišta ili u odobreni sabirni centar, odakle ih se premješta u skladu s člankom 7. drugom alinejom Direktive 64/432/EEZ na klanje u klaonicu.
   4.   U točki 4. odjeljka C zdravstvenog certifikata utvrđenog u Obrascu 1. Priloga F Direktivi 64/432/EEZ koji prati goveda kako je navedeno u stavku 1., umeću se sljedeće informacije

               (a)

               nakon prve alineje: „ZGR”;

               (b)

               nakon druge alineje: „članak 2. stavak … točka … Odluke Komisije 2004/558/EZ”.

         Članak 3.
   1.   Goveda za uzgoj i proizvodnju koja dolaze iz država članica ili njihovih regija koje nisu navedene u Prilogu II. i namijenjena su državama članicama ili njihovim regijama slobodnim od zaraznog goveđeg rinotraheitisa te koja su navedena u Prilogu II., moraju ispunjavati sljedeća dodatna jamstva:

               (a)

               goveda udovoljavaju dodatnim jamstvima predviđenim u članku 2. stavku 1. točkama (a) i (b);

               (b)

               ta i sva druga goveda u istom objektu za izolaciju iz članka 2. stavka 1. točke (b) moraju biti podvrgnuta serološkom testu s negativnim rezultatima provedenim na uzorcima krvi uzetim najranije 21 dan nakon njihovog dolaska u objekt za izolaciju, za otkrivanje protutijela za cijeli GHV1;

               (c)

               ne smiju biti cijepljena protiv zaraznog goveđeg rinotraheitisa.

         2.   Goveda za klanje koja dolaze iz država članica ili njihovih regija koje nisu navedene u Prilogu II. i namijenjena su državama članicama ili njihovim regijama navedenim u Prilogu II. prevoze se izravno u klaonicu odredišta na klanje u skladu s člankom 7. prvom alinejom Direktive 64/432/EEZ.
   3.   U točki 4. odjeljka C zdravstvenog certifikata predviđenog u obrascu 1. Priloga F Direktivi 64/432/EEZ koji prati goveda kako je navedeno u stavku 1., treba umetnuti sljedeće informacije:

               (a)

               nakon prve alineje: „ZGR”;

               (b)

               nakon druge alineje: „članak 3. Odluke Komisije 2004/558/EZ.”

         Članak 4.
   Goveda za uzgoj i proizvodnju koja potječu iz država članica ili njihovih regija navedenih u Prilogu II. i koja su namijenjena državama članicama ili njihovim regijama navedenim u Prilozima I. i II. odgovaraju uvjetima predviđenim u članku 2. stavku 1. točki (a).
   Članak 5.
   Države članice osiguravaju da se serološki test naveden u članku 2. stavku 1. točki (c) podtočki ii. i članku 3. stavku 1. točki (b) za otkrivanje protutijela za cijeli GHV1 standardizira za jako pozitivne, slabo pozitivne i negativne standardne serume usvojene kao međunarodni standard OIE za GHV1 testove.
   Članak 6.
   Odluka 2004/215/EZ stavlja se izvan snage.
   Članak 7.
   Ova se Odluka primjenjuje od 26. srpnja 2004.
   Članak 8.
   Ova je Odluka upućena državama članicama.

      Sastavljeno u Bruxellesu 15. srpnja 2004.

            Za Komisiju

         David BYRNE

            Član Komisije

      (1)  SL 121, 29.7.1964., str. 1977/64. Direktiva kako je zadnje izmijenjena Uredbom Komisije (EZ) br. 21/2004 (SL L 5, 9.1.2004., str. 8.).

      (2)  SL L 67, 5.3.2004., str. 24.

      (3)  SL L 16, 25.1.1993., str. 50. Odluka kako je zadnje izmijenjena Odlukom 2000/502/EZ (SL L 200, 8.8.2000., str. 62.).

      (4)  Priručnik o standardima za dijagnostičke testove i cjepiva, četvrto izdanje, kolovoz 2000.
   PRILOG I.

               Država članica

               Regije država članica na koje se primjenjuju dodatna jamstva za zarazni goveđi rinotraheitis u skladu s člankom 9. Direktive 64/432/EEZ

               Njemačka

               Sve regije

         PRILOG II.

               Država članica

               Regije država članica na koje se primjenjuju dodatna jamstva za zarazni goveđi rinotraheitis u skladu s člankom 10. Direktive 64/432/EEZ

               Danska

               Sve regije

               Italija

               Pokrajina Bolzano

               Austrija

               Sve regije

               Finska

               Sve regije

               Švedska

               Sve regije

         PRILOG III.
   Gospodarstvo slobodno od GHV 1

               1.

               Gospodarstvo koje drži goveda smatra se slobodnim od infekcije GHV1 ako udovoljava sljedećim uvjetima:

                           1.1.

                           na gospodarstvu u proteklih šest mjeseci nije zabilježena sumnja na infekciju GHV1 i sva su goveda na gospodarstvu slobodna od kliničkih simptoma koja ukazuju na infekciju GHV1;

                           1.2.

                           na gospodarstvo su uvedena samo goveda s gospodarstava koja se nalaze u državama članicama ili njihovim regijama navedenim u Prilogu II. ili s gospodarstava slobodnih od GHV1 i nijedno govedo na gospodarstvu nije bilo u kontaktu s govedima koja ne dolaze s gospodarstava iz država članica ili iz njihovih regija navedenih u Prilogu II., ili koja ne dolaze s gospodarstava slobodnih od BHV1;

                           1.3.

                           ženke goveda osjemenjivane su samo sjemenom bikova proizvedenim u skladu s Direktivom 88/407/EEZ i koji su bili testirani s negativnim rezultatima na protutijela kako je navedeno u članku 2. stavku 1. točke (c) podtočke i., ili su pripuštene bikovima s gospodarstava iz država članica ili iz njihovih regija koje su navedene u Prilogu II., ili s gospodarstava slobodnih od GHV1;

                           1.4.

                           najmanje jedan od sljedećih kontrolnih aranžmana provodi se na gospodarstvu:

                                       1.4.1.

                                       serološko pretraživanje na protutijela kako je navedeno u članku 2. stavku 1. točki (c) provedeno je s negativnim rezultatima u svakom slučaju od najmanje dvaju uzoraka krvi uzetih u razmaku od pet do sedam mjeseci od svih ženki i mužjaka goveda korištenih za uzgoj ili namijenjenih rasplodu, starijih od devet mjeseci;

                                       1.4.2.

                                       serološko pretraživanje na protutijela za GHV1 provedeno je s negativnim rezultatom na najmanje dvama pojedinačnim uzorcima mlijeka ili na skupnom uzorku mlijeka od najviše pet životinja uzetim u razmaku od pet do sedam mjeseci od svih životinja u laktaciji, i serološko pretraživanje na protutijela navedeno u članku 2. stavku 1. točki (c) provedeno je s negativnim rezultatima u svakom slučaju od najmanje dvaju uzoraka krvi uzetih u razmaku od pet do sedam mjeseci od svih ženki goveda koje nisu u laktaciji i svih mužjaka goveda korištenih ili namijenjenih rasplodu starijih od devet mjeseci;

                                       1.4.3.

                                       u slučaju mliječnih farmi na kojima su barem 30 % goveda krave u laktaciji, serološko pretraživanje na protutijela za GHV1 provedeno je s negativnim rezultatom u svakom slučaju od najmanje tri uzorka mlijeka sakupljenih, ovisno o specifikaciji testa koji se koristi, od najviše 50 životinja, u razmaku od barem tri mjeseca i serološko pretraživanje na protutijela kako je navedeno u članku 2. stavku 1. točki (c) provedeno je s negativnim rezultatima u svakom slučaju od najmanje jednog uzorka krvi uzetog od svih ženki goveda koje nisu u laktaciji i od svih mužjaka goveda korištenih ili namijenjenih rasplodu starijih od devet mjeseci;

                                       1.4.4.

                                       sva goveda na gospodarstvu potječu ili s gospodarstava koja se nalaze u državama članicama ili iz njihovih regija navedenih u Prilogu II. ili s gospodarstava slobodnih od GHV1.

               2.

               Status gospodarstva koje drži goveda slobodno od GHV1 zadržava se ako:

                           2.1.

                           uvjeti iz stavaka 1.1. do 1.3. nastavljaju se primjenjivati; i

                           2.2.

                           primjenjuje se najmanje jedan od sljedećih kontrolnih aranžmana:

                                       2.2.1.

                                       sva goveda na gospodarstvu starija od 24 mjeseca reagirala su s negativnim rezultatom na serološki test za otkrivanje protutijela kako je navedeno u članku 2. stavku 1. točki (c) provedenom na uzorku krvi uzetom u razmacima od najviše 12 mjeseci;

                                       2.2.2.

                                       serološko pretraživanje na protutijela za GHV1 provedeno je s negativnim rezultatom na najmanje jednom pojedinačnom uzorku mlijeka ili skupnom uzorku uzetom od najviše pet životinja u razmacima od najviše 12 mjeseci od svih goveda u laktaciji, i sve ženke goveda koje nisu u laktaciji i mužjaci goveda na gospodarstvu stariji od 24 mjeseca reagirali su s negativnim rezultatom na serološki test za otkrivanje protutijela kako je navedeno u članku 2. stavku 1. točki (c) proveden na uzorku krvi uzetom u razmacima od najviše 12 mjeseci;

                                       2.2.3.

                                       u slučaju mliječnih farmi na kojima su 30 % goveda krave u laktaciji, serološko pretraživanje na protutijela za GHV1 provedeno je s negativnim rezultatom na najmanje dvama uzorcima mlijeka prikupljenim, ovisno o specifikaciji testa koji se koristi, od najviše 50 životinja u razmacima od najmanje tri mjeseca i najviše 12 mjeseci te serološko pretraživanje na protutijela navedeno u članku 2. stavku 1. točki (c) provedeno je s negativnim rezultatom u svakom slučaju na najmanje jednom uzorku krvi uzetom od ženki goveda koje nisu u laktaciji i mužjaka goveda starijih od 24 mjeseca, u razmacima od najviše 12 mjeseci.

               3.

               Status gospodarstva koje drži goveda slobodno od GHV1 oduzima se kada je pretraživanjem navedenim u stavku 2.2.1. do 2.2.3. životinja reagirala s pozitivnim rezultatom na test za protutijela kako je navedeno u članku 2. stavku 1. točki (c);

               4.

               Status slobodan od GHV1 koji je oduzet u skladu sa stavkom 3. može se ponovno dodijeliti nakon što je provedeno serološko pretraživanje s negativnim rezultatom u svakom slučaju, u dva navrata, s razmakom od barem dva mjeseca i koji počinje najranije 30 dana nakon uklanjanja seropozitivnih životinja, što uključuje serološko testiranje na protutijela kako je navedeno u članku 2. stavku 1. točki (c) svih goveda na gospodarstvu provedeno na uzorcima krvi, ili u slučaju krava u laktaciji, testiranje na protutijela za GHV1 provodi se na pojedinačnim uzorcima mlijeka, ili skupnom uzorku mlijeka uzetom od najviše pet životinja.


title: 98/515/EZ: Odluka Komisije od 17. lipnja 1998. o zajedničkom tehničkom propisu za osnovni pristup paneuropskoj digitalnoj mreži s integriranim uslugama (ISDN) (Izmjena 1.) (priopćena pod brojem dokumenta C(1998) 1607)  Tekst značajan za EGP

text:
               13/Sv. 034

               HR

               Službeni list Europske unije

               3

         31998D0515

               L 232/7

               SLUŽBENI LIST EUROPSKE UNIJE

               17.06.1998.

      ODLUKA KOMISIJE

   od 17. lipnja 1998.
   o zajedničkom tehničkom propisu za osnovni pristup paneuropskoj digitalnoj mreži s integriranim uslugama (ISDN) (Izmjena 1.)
   (priopćena pod brojem dokumenta C(1998) 1607)
   (Tekst značajan za EGP)
   (98/515/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 98/13/EZ Europskog parlamenta i Vijeća od 12. veljače 1998. o telekomunikacijskoj terminalnoj opremi i opremi za satelitske zemaljske postaje, uključujući uzajamno priznavanje njihove sukladnosti (1),
   budući da je Komisija donijela mjeru za utvrđivanje vrste terminalne opreme za koju je potreban zajednički tehnički propis kao i pripadajuća izjava o području primjene;
   budući da je potrebno donijeti odgovarajuće usklađene norme ili dijelove normi za provedbu bitnih zahtjeva koje je potrebno preoblikovati u zajednički tehnički propis;
   budući da je, kako bi se proizvođačima osigurao pristup tržištu, neophodno omogućiti prijelazne sporazume u vezi s opremom koja je odobrena na temelju Odluke Komisije 97/346/EZ (2);
   budući da je zajednički tehnički propis koji se donosi ovom Odlukom u skladu s mišljenjem ACTE-a (Odbora za odobravanje terminalne opreme),
   DONIJELA JE OVU ODLUKU:
   Članak 1.
   1.   Ova se Odluka primjenjuje na terminalnu opremu koja je namijenjena za spajanje na javnu telekomunikacijsku mrežu i koja je obuhvaćena usklađenom normom iz članka 2. stavka 1.
   2.   Ovom se Odlukom uspostavlja zajednički tehnički propis kojim su obuhvaćena tehnička svojstva, zahtjevi vezani uz električna i mehanička sučelja te protokol za kontrolu pristupa koje mora osigurati terminalna oprema koju je moguće spojiti i koju su proizvođač ili njegov predstavnik namijenili za spajanje na referentnu točku T ili istodobno na točke S i T za osnovni pristup na sučelju s javnom telekomunikacijskom mrežom, a ta je referentna točka predstavljena kao točka osnovnog pristupa paneuropskom ISDN-u (Euro-ISDN).
   Članak 2.
   1.   Zajednički tehnički propis uključuje usklađenu normu koju je pripremilo nadležno tijelo za normiranje za provedbu, u mjeri u kojoj je to moguće, bitnih zahtjeva iz članka 5. točaka (c), (d) i (f) Direktive 98/13/EZ. Upućivanje na normu navedeno je u Prilogu.
   2.   Terminalna oprema obuhvaćena ovom Odlukom mora biti u skladu sa zajedničkim tehničkim propisom iz stavka 1., mora ispunjavati bitne zahtjeve iz članka 5. točke (a) i točke (b) Direktive 98/13/EZ i mora ispunjavati zahtjeve svih drugih Direktiva koje se primjenjuju, a osobito Direktiva Vijeća 73/23/EEZ (3) i 89/336/EEZ (4).
   Članak 3.
   U vezi s terminalnom opremom iz članka 1. stavka 1. ove Odluke, prijavljena tijela koja su imenovana za provedbu postupaka iz članka 10. Direktive 98/13/EZ primjenjuju ili osiguravaju primjenu usklađene norme iz Priloga nakon stupanja na snagu ove Odluke.
   Članak 4.
   1.   Odluka 97/346/EZ stavlja se izvan snage s učinkom od 20. svibnja 1998.
   2.   Odluka Komisije 94/797/EZ stavlja se izvan snage s učinkom od 20. svibnja 1998. (5).
   3.   Terminalna oprema odobrena u skladu s Odlukama 94/797/EZ i 97/346/EZ može se nastaviti stavljati na tržište i u uporabu.
   Članak 5.
   Ova je Odluka upućena državama članicama.

      Sastavljeno u Bruxellesu 17. lipnja 1998.

            Za Komisiju

         Martin BANGEMANN

            Član Komisije

      (1)  SL L 74, 12.3.1998., str. 1.

      (2)  SL L 148, 6.6.1997., str. 19.

      (3)  SL L 77, 26.3.1973., str. 29.

      (4)  SL L 139, 23.5.1989., str. 19.

      (5)  SL L 329, 20.12.1994., str. 14.
   PRILOG

      Upućivanje na važeću usklađenu normu

   Usklađena norma iz članka 2. Odluke glasi:
   Digitalna mreža s integriranim uslugama (ISDN);
   priključni zahtjevi za terminalnu opremu za spajanje na ISDN putem osnovnog pristupa ISDN
   ETSI
   Europski institut za telekomunikacijske norme
   Tajništvo ETSI-ja
   TBR (tehnička osnova za propis) 3: studeni 1995. kako je izmijenjen TBR-om 3 A1 – 1997.
   (bez predgovora)

      Dodatne informacije

   Europski institut za telekomunikacijske norme priznat je u skladu s Direktivom Vijeća 83/189/EEZ (1).
   Gore navedena usklađena norma izrađena je u skladu s punomoći koja je izdana u skladu s odgovarajućim postupcima Direktive 83/189/EEZ.
   Cijeli tekst gore navedene usklađene norme može se dobiti pri:

                           European Telecommunications Standards Institute (Europskom institutu za telekomunikacijske norme)

                           650, route des Lucioles

                           F-06921 Sophia Antipolis Cedex

                           European Commission (Europskoj Komisiji)

                           DG XIII/A/2 - (BU 31, 1/7)

                           Rue de la Loi/Wetstraat 200

                           B-1049 Bruxelles

         ili pri bilo kojoj drugoj organizaciji koja je odgovorna za objavu normi ETSI-ja; popis organizacija nalazi se na internetskoj stranici www.ispo.cec.be.

      (1)  SL L 109, 26.4.1983., str. 8.


Odluka Komisije od 21/03/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8398 - OTPP / OGF GROUP) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 1999/93/EZ: Odluka Komisije od 25. siječnja 1999. o postupku potvrđivanja sukladnosti građevnih proizvoda u skladu s člankom 20. stavkom 2. Direktive Vijeća 89/106/EEZ u vezi s vratima, prozorima, kapcima, roletama, ulaznim vratima i pripadajućim metalnim elementima (priopćena pod brojem dokumenta C(1999) 117)  Tekst značajan za EGP

text:
               13/Sv. 60

               HR

               Službeni list Europske unije

               60

         31999D0093

               L 029/51

               SLUŽBENI LIST EUROPSKE UNIJE

         ODLUKA KOMISIJE
   od 25. siječnja 1999.
   o postupku potvrđivanja sukladnosti građevnih proizvoda u skladu s člankom 20. stavkom 2. Direktive Vijeća 89/106/EEZ u vezi s vratima, prozorima, kapcima, roletama, ulaznim vratima i pripadajućim metalnim elementima
   (priopćena pod brojem dokumenta C(1999) 117)
   (Tekst značajan za EGP)
   (1999/93/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica u odnosu na građevne proizvode (1), kako se izmjenjuje i dopunjuje Direktivom 93/68/EEZ (2), a posebno njezin članak 13. stavak 4.,
   budući da Komisija mora između dva postupka za potvrđivanje sukladnosti proizvoda na temelju članka 13. stavka 3. Direktive 89/106/EEZ, izabrati onaj postupak koji „nameće najmanje obveza i koji je u skladu sa zahtjevima sigurnosti”; budući da zato treba odlučiti je li postojanje nadzornog sustava tvorničke proizvodnje za koji je odgovoran proizvođač potreban i dovoljan uvjet za potvrđivanje sukladnosti određenog proizvoda ili obitelji proizvoda ili je, zbog usklađivanja s kriterijima spomenutim u članku 13. stavku 4., potrebna intervencija ovlaštenog certifikacijskog tijela;
   budući da se člankom 13. stavkom 4. zahtijeva da tako utvrđen postupak mora biti naznačen u mandatima i u tehničkim specifikacijama; budući da je zato poželjno odrediti onaj koncept proizvoda ili obitelji proizvoda koji se koristi u mandatima i tehničkim specifikacijama;
   budući da su dva postupka predviđena u članku 13. stavku 3. podrobno opisana u Prilogu III. Direktive 89/106/EEZ; budući da je zato potrebno jasno odrediti metode kojima se ova dva postupka moraju primijeniti, pozivanjem na Prilog III, za svaki proizvod ili obitelj proizvoda, s obzirom da Prilog III. daje prednost određenim sustavima;
   budući da postupak naveden u točki (a) članka 13. stavka 3. odgovara sustavima utvrđenim u prvoj mogućnosti, bez stalnog nadzora, i drugoj i trećoj mogućnost točke ii. odjeljka 2. Priloga III., dok postupak naveden u točki (b) članka 13. stavka 3. odgovara sustavima utvrđenim u točki i. odjeljka 2. Priloga III. i u prvoj mogućnosti, uz stalni nadzor, točke ii. odjeljka 2. Priloga III.;
   budući da su mjere predviđene u ovoj Odluci u skladu s mišljenjem Stalnog odbora za graditeljstvo,
   DONIJELA JE OVU ODLUKU:
   Članak 1.
   Sukladnost proizvoda i obitelji proizvoda navedenih u Prilogu I. potvrđuje se postupkom u kojem proizvođač pod svojom isključivom odgovornošću ima nadzorni sustav tvorničke proizvodnje jamčeći tako sukladnost proizvoda s odgovarajućim tehničkim specifikacijama.
   Članak 2.
   Sukladnost proizvoda navedenih u Prilogu II. potvrđuje se postupkom u kojem je, pored nadzornog sustava tvorničke proizvodnje kojim upravlja proizvođač, ovlašteno certifikacijsko tijelo uključeno u procjenu i praćenje kontrole proizvodnje ili samog proizvoda.
   Članak 3.
   Postupak potvrđivanja sukladnosti kako je utvrđen u Prilogu III. naznačen je u ovlaštenjima za usklađene norme.
   Članak 4.
   Ova je Odluka upućena državama članicama.

      Sastavljeno u Bruxellesu 25. siječnja 1999.

            Za Komisiju

         Martin BANGEMANN

            Član Komisije

      (1)  SL L 40, 11.2.1989., str. 12.

      (2)  SL L 220, 30.8.1993., str. 1.
   PRILOG I.

      Vrata i ulazna vrata (s ili bez pripadajućih metalnih elemenata):

               —

               samo za unutarnju komunikaciju,

               —

               za posebno utvrđenu uporabu i/ili uporabe podložne specifičnim zahtjevima, naročito u vezi buke, energije, nepropusnosti i sigurnosti uporabe, osim onih spomenutih u Prilogu II. ove Odluke.

      Prozori (s ili bez pripadajućih metalnih elemenata):

               —

               za uporabe osim onih utvrđenih u Prilogu II. ovoj Odluci.

      Kapci i rolete (s ili bez pripadajućih metalnih elemenata):

               —

               za vanjsku uporabu.

         PRILOG II.

      Vrata i ulazna vrata (s ili bez pripadajućih metalnih elemenata):

               —

               za uporabu u odijeljenim prostorima koji ne propuštaju vatru/dim i putovima za evakuaciju.

      Prozori (s ili bez pripadajućih metalnih elemenata):

               —

               za uporabu u odijeljenim prostorima koji ne propuštaju vatru/dim i putovima za evakuaciju.

      Metalni elementi za vrata i ulazna vrata:

               —

               za uporabu u odijeljenim prostorima koji ne propuštaju vatru/dim i putovima za evakuaciju.

         PRILOG III
   OBITELJ PROIZVODA
   PROZORI, VRATA, KAPCI, ROLETE, ULAZNA VRATA I PRIPADAJUĆI METALNI ELEMENTI (1/1)
   1.   Sustavi potvrđivanja sukladnosti

   Za dolje navedeni proizvod/proizvode i namjenu/namjene, CEN/Cenelec mora odrediti slijedeći sustav/sustave potvrđivanja sukladnosti prema odgovarajućoj usklađenoj normi/normama:

               Proizvod(i)

               Namjena(-e)

               Razina(-e) ili Kategorija(-e)

               Sustav(i) potvrđivanja sukladnosti

               Vrata i ulazna vrata (sa ili bez pripadajućih metalnih elemenata)

               u odijeljenim prostorima koji ne propuštaju vatru/dim i putovima za evakuaciju.

               —

               1

               za posebno utvrđenu uporabu i/ili uporabe podložne specifičnim zahtjevima, naročito u vezi buke, energije, nepropusnosti i sigurnosti uporabe

               —

               3

               samo za unutarnju komunikaciju

               —

               4

               Metalni elementi za vrata i ulazna vrata

               u odijeljenim prostorima koji ne propuštaju vatru/dim i putovima za evakuaciju

               —

               1

               Prozori (sa ili bez pripadajućih metalnih elemenata)

               u odijeljenim prostorima koji ne propuštaju vatru/dim i putovima za evakuaciju

               —

               1

               bilo koja druga

               —

               3

               Kapci i rolete (sa ili bez pripadajućih metalnih elemenata):

               Vanjska uporaba

               —

               4

                           Sustav 1

                           :

                           Vidjeti Direktivu 89/106/EEZ, Prilog III. odjeljak 2. točku i., bez kontrolnog ispitivanja uzorka

                           Sustav 3

                           :

                           Vidjeti Direktivu 89/106/EEZ, Prilog III. odjeljak 2. točku ii., druga mogućnost.

                           Sustav 4

                           :

                           Vidjeti Direktivu 89/106/EEZ, Prilog III. odjeljak 2. točku ii., treća mogućnost.

         Specifikacija sustava treba biti takva da se može primijeniti čak i kada ne treba utvrditi učinkovitost proizvoda za određenu karakteristiku, jer najmanje jedna država članica nema nikakvih pravnih zahtjeva za takvu karakteristiku (vidjeti članak 2. stavak 1. Direktive 89/106/EEZ i, prema potrebi, točku 1.2.3 interpretacijskih dokumenata). U tim slučajevima ovjera takve karakteristike ne smije biti nametnuta proizvođaču ako on ne želi deklarirati učinkovitost proizvoda u tom smislu.


title: 2004/191/EZ: Odluka Vijeća od 23. veljače 2004. o utvrđivanju kriterija i praktičnih rješenja za nadoknadu zbog financijskih neravnoteža nastalih primjenom Direktive 2001/40/EZ o uzajamnom priznavanju odluka o protjerivanju državljana trećih zemalja

text:
               01/Sv. 9

               HR

               Službeni list Europske unije

               17

         32004D0191

               L 060/55

               SLUŽBENI LIST EUROPSKE UNIJE

         ODLUKA VIJEĆA
   od 23. veljače 2004.
   o utvrđivanju kriterija i praktičnih rješenja za nadoknadu zbog financijskih neravnoteža nastalih primjenom Direktive 2001/40/EZ o uzajamnom priznavanju odluka o protjerivanju državljana trećih zemalja
   (2004/191/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 63. stavak 3.,
   uzimajući u obzir prijedlog Komisije,
   uzimajući u obzir mišljenje Europskog parlamenta,
   budući da:

               (1)

               Europsko vijeće na sastanku u Tampereu 15. i 16. listopada 1999. ponovno je potvrdilo svoju odlučnost u uspostavljanju područja slobode, sigurnosti i pravde. S tim ciljem zajednička europska politika u području azila i migracija trebala bi biti usmjerena na pravično postupanje prema državljanima trećih zemalja i na bolje upravljanje migracijskim kretanjima. Ti ciljevi potvrđeni su na sastanku Europskog vijeća u Laekenu 14. i 15. prosinca 2001. i u Sevilli 21. i 22. lipnja 2002. Posebno je naglašena potreba borbe protiv nezakonite imigracije, uključujući poduzimanje odgovarajućih mjera za promicanje povratka osoba koje nezakonito borave u državama Europske unije.

               (2)

               Primjena Direktive 2001/40/EZ (1) može prouzročiti financijsku neravnotežu u slučajevima kada odluke o protjerivanju, unatoč nastojanjima države članice izvršiteljice, nije moguće izvršiti na trošak dotičnog državljanina treće zemlje ili treće osobe. Stoga bi trebalo usvojiti odgovarajuće kriterije i praktična rješenja za bilateralne naknade državama članicama.

               (3)

               Ova bi Odluka trebala predstavljati i osnovu za utvrđivanje kriterija i praktičnih rješenja koja su potrebna za provedbu odredaba članka 24. Schengenske konvencije.

               (4)

               Budući da cilj predloženog djelovanja, to jest podjelu financijskog tereta suradnje između država članica pri protjerivanju državljana trećih zemalja u slučaju uzajamnog priznavanja odluka o protjerivanju, ne mogu dostatno ostvariti države članice, nego ga se zbog učinaka djelovanja može na bolji način ostvariti na razini Zajednice, Zajednica može usvojiti mjere u skladu s načelom supsidijarnosti iz članka 5. Ugovora. U skladu s načelom proporcionalnosti, kako je utvrđeno u tom članku, ova Odluka ne prelazi ono što je potrebno za ostvarivanje tog cilja.

               (5)

               Ova Odluka poštuje temeljna prava i uzima u obzir načela koja se posebno odražavaju u Povelji Europske unije o temeljnim pravima. Ova Odluka posebno nastoji osigurati puno poštovanje ljudskog dostojanstva u slučaju protjerivanja ili udaljavanja, na način utvrđen u člancima 1., 18. i 19. Povelje.

               (6)

               U skladu s člancima 1. i 2. Protokola o stajalištu Danske, priloženog Ugovoru o Europskoj uniji i Ugovoru o osnivanju Europske zajednice, Danska ne sudjeluje u donošenju ove Odluke, za Dansku nije obvezujuća, niti ona podliježe njenoj primjeni. Budući da je ova Odluka razvija schengensku pravnu stečevinu u skladu s odredbama glave IV. trećeg dijela Ugovora o osnivanju Europske zajednice, u onoj mjeri u kojoj se primjenjuje na državljane trećih zemalja koji ne ispunjavaju ili više ne ispunjavaju uvjete za kratkotrajni boravak na državnom području neke države članice na temelju odredaba schengenske pravne stečevine, Danska će, u skladu s člankom 5. navedenog Protokola, u roku od šest mjeseci od dana donošenja ove Odluke od strane Vijeća, odlučiti hoće li je preuzeti u svoje nacionalno pravo.

               (7)

               U odnosu na Island i Norvešku, ova Odluka predstavlja razvoj odredaba schengenske pravne stečevine u smislu Sporazuma koji su sklopili Vijeće Europske unije te Republika Island i Kraljevina Norveška o pridruživanju tih dviju država provedbi, primjeni i razvoju schengenske pravne stečevine (2), u onoj mjeri u kojoj se primjenjuje na državljane trećih zemalja koji ne ispunjavaju ili više ne ispunjavaju uvjete za kratkotrajni boravak na državnom području neke države članice na temelju odredaba schengenske pravne stečevine koje su obuhvaćene područjem iz članka 1. točke C Odluke Vijeća 1999/437/EZ od 17. svibnja 1999. o posebnim dogovorima o primjeni tog Sporazuma (3).

               (8)

               U skladu s člankom 3. Protokola o stajalištu Ujedinjene Kraljevine i Irske, priloženog Ugovoru o Europskoj uniji i Ugovoru o osnivanju Europske zajednice, Ujedinjena Kraljevina izjavila je da želi sudjelovati u donošenju i primjeni ove Odluke. U onoj mjeri u kojoj ova Odluka primjenjuje i odredbe članka 24. schengenske konvencije, u skladu s člankom 7. Direktive 2001/40/EZ, ona ne utječe na Ujedinjenu Kraljevinu.

               (9)

               U skladu s člancima 1. i 2. Protokola o stajalištu Ujedinjene Kraljevine i Irske, priloženog Ugovoru o Europskoj uniji i Ugovoru o osnivanju Europske zajednice, te ne dovodeći u pitanje članak 4. tog Protokola, Irska ne sudjeluje u donošenju i primjeni ove Odluke te za Irsku nije obvezujuća, niti ona podliježe njezinoj primjeni.

               (10)

               Ova Direktiva predstavlja akt koji razvija schengensku pravnu stečevinu ili je na drugi način povezana s njom u smislu članka 3. stavka 2. Akta o pristupanju iz 2003.,

         DONIJELO JE OVU ODLUKU:
   Članak 1.
   Ova Odluka utvrđuje odgovarajuće kriterije i praktična rješenja za nadoknadu zbog financijskih neravnoteža koje mogu nastati primjenom Direktive 2001/40/EZ kada se protjerivanje ne može provesti na trošak dotičnih državljana treće zemlje.
   Članak 2.
   1.   Država članica izdavateljica nadoknađuje državi članici izvršiteljici financijsku neravnotežu koja može nastati primjenom Direktive 2001/40/EZ kada se protjerivanje ne može provesti na trošak dotičnih državljana treće zemlje.
   Država članica izvršiteljica dostavlja državi članici izdavateljici opće informacije o okvirnim troškovima postupka udaljavanja.
   2.   Nadoknada se izvršava na zahtjev države članice izvršiteljice na temelju minimalnih stvarnih troškova te na temelju sljedećih načela:

               (a)

               troškovi prijevoza. Uključuju stvarne troškove zrakoplovnih karti do iznosa službene tarife IATA-e za dotični let u vrijeme izvršenja odluke. Stvarni troškovi za kopneni ili pomorski prijevoz automobilom, vlakom ili brodom mogu se zatražiti na temelju željezničke ili brodske karte drugog razreda za predmetnu udaljenost u vrijeme izvršenja odluke;

               (b)

               administrativni troškovi. Uključuju stvarne troškove pristojbi za izdavanje viza te pristojbe za izdavanje putnih listova (propusnica);

               (c)

               dnevnice za osobe u pratnji. Utvrđuju se u skladu s važećim nacionalnim zakonodavstvom i/ili praksom;

               (d)

               troškovi smještaja za pratnju. Uključuju stvarne troškove boravka tih osoba u tranzitnom području trećih zemalja te za njihov najkraći nužno potrebni boravak u svrhe obavljanja njihova poslanstva u zemlji porijekla. Za potrebe nadoknade, broj osoba u pratnji ne smije biti veći od dvije osobe po povratniku, osim ako je na temelju procjene države članice izvršiteljice i u dogovoru s državom članicom izdavateljicom potrebno više osoba u pratnji;

               (e)

               troškovi smještaja povratnika. Uključuju stvarne troškove smještaja povratnika u odgovarajućem objektu, u skladu s važećim nacionalnim zakonodavstvom i/ili praksom države članice izvršiteljice. Nadoknađuju se troškovi boravka najdulje za razdoblje od tri mjeseca. Ako se očekuje da će boravak povratnika trajati dulje od tri mjeseca, država članica izvršiteljica i država članica izdavateljica sporazumno dogovaraju dodatne troškove;

               (f)

               troškovi liječenja. Uključuju stvarne troškove pružanja liječničke skrbi povratniku i osobama u pratnji u nužnim slučajevima, uključujući i nužne troškove bolničkog liječenja.

         Ako je potrebno, država članica izvršiteljica i država članica izdavateljica savjetuju se i sporazumno dogovaraju troškove koji prelaze one utvrđene u ovom stavku ili dodatne troškove.
   Članak 3.
   1.   Zahtjevi za nadoknadu troškova podnose se u pisanom obliku i s priloženim dokaznim potvrdama o nadoknadivim troškovima.
   2.   Zahtjevi za nadoknadu troškova podnose se samo u odnosu na odluke o protjerivanju koje su donesene nakon stupanja na snagu ove Odluke.
   Nadoknada se ne može zahtijevati za izvršenje odluka o protjerivanju koje su donesene više od četiri godine prije njihova izvršenja.
   3.   Zahtjevi za nadoknadu troškova podneseni godinu dana nakon izvršenja odluke mogu se odbiti.
   4.   Svaka država članica utvrđuje nacionalno tijelo za kontakt za potrebe provedbe ove Odluke i relevantne podatke dostavlja drugim državama članicama.
   Svaki zahtjev za nadoknadu troškova nacionalno tijelo za kontakt države članice izvršiteljice šalje nacionalnom tijelu države članice izdavateljice, koja nacionalno tijelo za kontakt države članice izvršiteljice obavješćuje o primitku zahtjeva.
   5.   Nacionalno tijelo za kontakt države članice izdavateljice najkasnije u roku od tri mjeseca obavješćuje nacionalno tijelo za kontakt države članice izvršiteljice prihvaća li se zahtjev ili odbija. Takva obavijest se dostavlja u pisanom obliku navodeći razloge u slučaju odbijanja.
   6.   Isplate se izvršavaju najkasnije u roku od tri mjeseca od dana prihvaćanja plaćanja od strane nacionalnog tijela za kontakt države članice izdavateljice.
   7.   Nacionalna tijela za kontakt države članice izvršiteljice i države članice izdavateljice obavješćuju se o isplatama i o odbijanjima nadoknade troškova.
   Članak 4.
   1.   Kako bi se pratila provedba ove Odluke i Direktive 2001/40/EZ, svako nacionalno tijelo za kontakt redovito pruža informacije, posebno o sljedećem: o ukupnom broju mjera za izvršenje donesenih u skladu s Direktivom 2001/40/EZ za koje su nadoknađeni troškovi u skladu s ovom Odlukom i o ukupnom broju odbijenih zahtjeva za nadoknadu troškova, zajedno s razlozima odbijanja.
   2.   Te informacije mogu sadržavati i preporuke s ciljem poboljšavanja kriterija i praktičnih rješenja iz ove Odluke.
   Članak 5.
   Ova Odluka proizvodi učinke sljedećeg dana od dana objave u Službenom listu Europske unije.
   Članak 6.
   Ova je Odluka upućena državama članicama.

      Sastavljeno u Bruxellesu 23. veljače 2004.

            Za Vijeće

            Predsjednik

         B. COWEN

      (1)  SL L 149, 2.6.2001., str. 34.

      (2)  SL L 176, 10.7.1999., str. 36.

      (3)  SL L 176, 10.7.1999., str. 31.


title: 2013/85/EU: Odluka Komisije od 14. veljače 2013. o neuvrštenju određenih tvari u Prilog I., I.A ili I.B Direktivi 98/8/EZ Europskog parlamenta i Vijeća o stavljanju biocidnih pripravaka na tržište (priopćena pod brojem dokumenta C(2013) 670)  Tekst značajan za EGP

text:
               03/Sv. 067

               HR

               Službeni list Europske unije

               99

         32013D0085

               L 045/30

               SLUŽBENI LIST EUROPSKE UNIJE

               14.02.2013.

         ODLUKA KOMISIJE
   od 14. veljače 2013.
   o neuvrštenju određenih tvari u Prilog I., I.A ili I.B Direktivi 98/8/EZ Europskog parlamenta i Vijeća o stavljanju biocidnih pripravaka na tržište
   (priopćena pod brojem dokumenta C(2013) 670)
   (Tekst značajan za EGP)
   (2013/85/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (1), a posebno drugi podstavak njezinog članka 16. stavka 2.,
   budući da:

               (1)

               Uredbom Komisije (EZ) br. 1451/2007 od 4. prosinca 2007. o drugoj fazi desetogodišnjeg radnog programa iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište (2) utvrđen je popis aktivnih tvari koje se moraju ocijeniti radi njihovog mogućeg uvrštenja u Prilog I., I.A ili I.B Direktivi 98/8/EZ.

               (2)

               Za mnoge kombinacije tvari/vrsta proizvoda na tom popisu svi su se sudionici povukli ili države članice imenovane izvjestiteljicama za ocjenu nisu primile cjelovitu dokumentaciju u roku određenom u članku 9. i članku 12. stavku 3. Uredbe (EZ) br. 1451/2007.

               (3)

               Stoga je Komisija, u skladu s člankom 11. stavkom 2., člankom 12. stavkom 1. i člankom 13. stavkom 5. Uredbe (EZ) br. 1451/2007, o tome obavijestila države članice. Te su informacije objavljene i u elektroničkom obliku.

               (4)

               U roku od tri mjeseca nakon objavljivanja tih informacija, neke su tvrtke izrazile zanimanje za preuzimanje uloge sudionika za određene predmetne tvari i vrste proizvoda. Međutim, te tvrtke nisu naknadno dostavile cjelovitu dokumentaciju.

               (5)

               Stoga predmetne tvari i vrste proizvoda, u skladu s člankom 12. stavcima 4. i 5. Uredbe (EZ) br. 1451/2007, ne bi trebale biti uvrštene u Prilog I., I.A ili I.B Direktivi 98/8/EZ.

               (6)

               U interesu pravne sigurnosti, primjereno je odrediti datum nakon kojega ne bi više trebalo stavljati na tržište biocidne pripravke vrsta proizvoda navedenih u Prilogu ovoj Odluci, koji sadrže aktivne tvari navedene u tom Prilogu.

               (7)

               Mjere predviđene u ovoj Odluci u skladu su s mišljenjem Stalnog odbora za biocidne pripravke,

         DONIJELA JE OVU ODLUKU:
   Članak 1.
   Tvari navedene u Prilogu ovoj Odluci ne uvrštavaju se za predmetne vrste proizvoda u Prilog I., I.A ili I.B Direktivi 98/8/EZ.
   Članak 2.
   U smislu članka 4. stavka 2. Uredbe (EZ) br. 1451/2007, biocidni pripravci vrsta proizvoda navedenih u Prilogu ovoj Odluci, koji sadrže aktivne tvari navedene u tom Prilogu, više se ne stavljaju na tržište, s učinkom od 1. veljače 2014.
   Članak 3.
   Ova je Odluka upućena državama članicama.

      Sastavljeno u Bruxellesu 14. veljače 2013.

            Za Komisiju

         Janez POTOČNIK

            Član Komisije

      (1)  SL L 123, 24.4.1998., str. 1.

      (2)  SL L 325, 11.12.2007., str. 3.
   PRILOG

      Tvari i vrste proizvoda koji se ne uvrštavaju u Prilog I., I.A ili I.B Direktivi 98/8/EZ

               Naziv

               Broj EZ

               Broj CAS

               Vrsta proizvoda

               Država članica izvjestiteljica

               Glutaral

               203-856-5

               111-30-8

               5

               FI

               4-(-2-nitrobutil)morfolin

               218-748-3

               2224-44-4

               6

               UK

               4-(-2-nitrobutil)morfolin

               218-748-3

               2224-44-4

               13

               UK

               N,N′-(dekan-1,10-diildi-1(4H)-piridil-4-iliden)bis(oktilamonij) diklorid

               274-861-8

               70775-75-6

               1

               HU

               Salicilna kiselina

               200-712-3

               69-72-7

               1

               NL


Odluka Komisije od 04/07/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8065 - VERIZON COMMUNICATIONS / HEARST CORPORATION / COMPLEX MEDIA HOLDINGS) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)